แฟนผมตั้งท้องได้3เดือนวันนี้มีอาการปวดหัวตั่งแต่เช้าแต่ยังไม่มีผลอะไร พอตกเย็นไปกินอาหารก็เกิดอาการปวดหัวแล้วอ้วกเป็นจำนวนมาก มันเป็นอาการแพ้ท้องหรืออะไรครับ??
สวัสดีค่ะ อาการแพ้ท้อง มักเกิดในการตั้งครรภ์ครั้งแรก ครรภ์แฝด ครรภ์ไข่ปลาอุก มารดาที่มีน้ำหนักตัวมาก เริ่มพบได้ตั้งแต่สัปดาห์ที่ 4 ของการตังครรภ์ และพบมากในช่วงสัปดาห์ที่ 6 อาการได้แก่ พะอืดพะอม คลื่นไส้อยากจะอาเจียน หรือมีอาเจียนร่วมด้วย อ่อนเพลีย วิงเวียนเหนื่อยง่าย เบื่ออาหาร อาการมักจะรุนแรงสุดในช่วงสัปดาห์ที่ 8-9 และจะค่อยๆ ดีขึ้นเมื่ออายุครรภ์มากกว่า 3 เดือนดังนั้น หากที่ผ่านมา ไม่ได้มีอาการของการแพ้ท้องดังกล่าว และเพิ่งเกิดขึ้นเมื่อวาน รวมถึงมีอาเจียนออกมาปริมาณมากและปวดหัวร่วมด้วย ไม่น่าใช่อาการของการแพ้ท้อง แต่อาจเกิดจากสาเหตุอื่นๆ เช่น1. จากความผิดปกติในช่องท้อง ได้แก่ การติดเชื้อต่างๆ เช่น อาหารเป็นพิษ โรคไส้ติ่งอักเสบโรค ไวรัสตับอักเสบ เป็นต้น การมีกระเพาะอาหารอักเสบ มีแผลในกระเพาะอาหาร ลำไส้อุดตัน หรือมีแก๊สในทางเดินอาหารมาก มีการติดเชื้อที่กรวยไต มีนิ่วในไต เป็นต้น2. สาเหตุจากความผิดปกตินอกช่องท้อง ได้แก่ โรคต่างๆของหูชั้นใน ความผิดปกติในการทรงตัว เช่น เมารถ เมาเรือ โรคทางสมอง เช่น สมองหรือเยื่อหุ้มสมองอักเสบ โรคเนื้องอกหรือในมะเร็งสมอง โรคหลอดเลือดสมอง ปวดศีรษะไมเกรน เป็นต้น โรคของต่อมไทรอยด์ โรคของต่อมหมวกไต3. ความผิดปกติทางอารมณ์และจิตใจ เช่น ความเครียด โรคซึมเศร้า โรควิตกกังวล โรคกลัวสังคม เป็นต้น4. สาเหตุจากยาต่างๆ เช่น ยาปฏิชีวนะ รวมถึงเครื่องดื่มที่มีแอลกอฮอล์ เป็นต้นในเบื้องต้น พยายามดื่มน้ำเปล่ามาก ๆ เพื่อป้องกันการเกิดภาวะขาดน้ำ และอาจดื่มน้ำเหลือแร่เสริมร่วมด้วย พักผ่อนให้เพียงพอ ทานอาหารอ่อนย่อยง่าย หลีกเลี่ยงอาหารที่มีความเป็นกรด เช่น น้ำส้ม น้ำมะนาว เป็นต้น ส่วนอาการปวดหัว อาจทานยาแก้ปวดคือ พาราเซตามอล ซึ่งสามารถทานได้ในหญิงตั้งครรภ์หากอาการอาเจียนเป็นมาก จนเกิดภาวะขาดน้ำ เช่น มีปากแห้ง ผิวแห้ง ดวงตาลึกโบ๋ หัวใจเต้นเร็ว หน้ามืด เป็นต้น หรืออาการปวดหัวเป็นมากขึ้น หรือมีอาการอื่นๆ ก็ควรรีบไปพบแพทย์เพื่อรักษาโดยเร็วค่ะ